# Campus Central de la Universitat de Barcelona

### De Viquipèdia

Es considera com a Campus Central de la Universitat de Barcelona un conjunt d'edicifis situats entre l'Eixample i el Barri del Raval de Barcelona que pertanyen a la Universitat de Barcelona. El primer edifici (l'Edifici històric) fou construït al segle XIX poc després del retorn de la Universitat a la ciutat, pel que podem considerar que és el campus de més antiguitat de la Universitat de Barcelona. Experimentà un creixement significatiu amb la construcció de la Facultat de Medicina vora l'Hospital Clínic durant l'expansió de l'Eixample a principis del segle XX, que culminà amb l'acabament de l'edifici que allotja les Facultats de filosofia i història i geografia al Barri del Raval, on entre els segles XV i XVIII es van ubicar la majoria d'edificis de la Universitat. En conjunt, el Campus central està format pels següents edificis:

- L'Edifici històric, situat a la plaça Universitat, el més antic de tots. Data del segle XIX, quan la Universitat de Barcelona retornà a la ciutat i es començà la construcció de l'Eixample després de l'enderrocament de les muralles. Fins els anys 60 era l'únic edifici de la Universitat i era la seu de totes les facultats (excepte la de Medicina). Actualment hi són situades les oficines centrals, el rectorat, l'aulari de l'Escola d'Idiomes Moderns i les facultats de Matemàtiques i Filologia.

- L'edifici de la Facultat de Medicina situat al carrer Casanova, just a la vora de l'Hospital Clínic, d'estil neoclàssic (principis de segle XX).

- L'edifici de les facultats de filosofia i història i geografia. Situat al Barri del Raval, substitueix l'antic edifici d'aquestes facultats situat al Campus de Pedralbes, una part del qual es reformarà per ampliar el Parc Científic de Barcelona.

| Aquest article sobre Barcelona és un esborrany i possiblement li calgui una expansió substancial o una bona reestructuració del seu contingut. Per això, podeu ajudar a la Viquipèdia expandint-lo i millorant la seva qualitat traduint d'altres Viquipèdies, posant textos amb el permís de l'autor o extraient-ne informació.

Obtingut de "http://ca.wikipedia.org../../../c/a/m/Campus_Central_de_la_Universitat_de_Barcelona_5d5d.html"

Categories: Barcelona | Esborranys de Barcelona

##### Views

- Article
- Discussió
- Revisió actual

##### Cerca